Șoferii, dar și pietonii, trebuie să fie mai atenți pentru că odată cu vremea bună, mai ales așa cum a fost duminică, au apărut și alți participanți la trafic. În primul rând este vorba despre motocicliști, care circulă cu viteză mai mare, și orice impact poate fi fatal. Desigur, au mai apărut bicicliștii în număr mai mare, dar și cei cu trotinetele. Dar aceste vehiculă circulă cu viteză mai redusă, astfel că în cazul unui eveniment nefericit în trafic au șanse mai mari să scape fără a fi grav răniți.
Desigur, sunt mulți șoferi care spun despre motocicliști că sunt teribiliști, că circulă cu viteză, că le place adrenalina, dar când le taie calea, când nu le acordă prioritate sau, mai ales, când apare și invidia, despre asta nu spune nimeni nimic. Credem că mai mult respect în trafic ar salva mai multe vieți. Este loc pentru toți.